Literadeddos

Tzertos literadeddos in paglieta
chi su chi legen copian ebbia
iscrien: «Chie rimat no est poeta,
chena rima est sa vera poesia».

E cunfitende che-i s'anzueta
faghen picante sa robba istantia.
A da chi a fagher brou no an peta,
lean sos dados da butecaria.

Faghen a s'intra-essi, chena donu,
versos topos, de tréighi e de noe,
untos, po ischigliare, a ozu seu.

E da chi los retzìtat su padronu,
los iscultan a buca a unu oe
cuddos chi sun a sa bona 'e Deu.

Su vintinoe 'e Sant'Andria 1977